અમદાવાદ, 28 જૂન : ભારતની ગુપ્તચર એજન્સી ઇન્ટેલિજન્સ બ્યુરોના જણાવ્યા અનુસાર ગ્રીનપીસ ઇન્ડિયા જેવી સંસ્થા ભારતીય અર્થતંત્ર માટે જોખમરૂપ છે. આ કારણે સરકારે વિદેશમાંથી ભારતીય એનજીઓના ખાતામાં આવતા ફંડ પર નિયંત્રણ વધારે કડક બનાવવાની ચેતવણી પણ સરકારને આપી હતી. આમ છતાં વડાપ્રધાન નરેન્દ્ર મોદીના ગૃહ રાજ્ય ગુજરાતમાં જ એક બ્લેકલિસ્ટેડ ડોનર એજન્સી ફંડિગ આપી રહી હોવાનો ખુલાસો એનડીટીવીના એક અહેવાલમાં કરવામાં આવ્યો છે. આ કંપની યુએસ સ્થિત છે અને તેનું નામ ક્લાઇમેટ વર્ક્સ ફાઉન્ડેશન છે.